**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Užsakovas** – UAB Vilniaus kogeneracinė jėgainė
   2. **Rangovas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Preliminariąją sutartį.
   3. **Sutartis** – Sutartis, sudaroma tarp Rangovo ir Užsakovo dėl Pirkimo objekto.
   4. **Darbai** – Antikorozinio padengimo darbai, įskaitant darbų atlikimui reikalingas medžiagas.
   5. **Medžiagos** – Rangovo įsigytos medžiagos ar atsarginės dalys, reikalingos Darbų atlikimui.
   6. **Užsakymas** – Užsakovo Rangovui pateiktas dokumentas, kuriame nurodomi Darbų kiekiai, Darbų vykdymo vieta, terminai, darbams keliami reikalavimai.
2. **PIRKIMO OBJEKTAS**
   1. Antikorozinio padengimo darbai, įskaitant darbų atlikimui reikalingas medžiagas.
3. **PIRKIMO OBJEKTO APIMTYS**
   1. Šiuo pirkimu siekiama sudaryti Sutartį su 1 (vienu) Rangovu, kuris esant poreikiui, pagal atskirus Užsakovo raštiškus Užsakymus, atliks Darbus.
   2. Bendra atliktų Darbų kaina pagal būsimą Sutartį negalės viršyti 150.000,00 EUR be PVM per visą Sutarties galiojimo laikotarpį.
   3. Preliminarios perkamų Darbų apimtys pateikiamos Techninės specifikacijos priede Nr. 1.
   4. Užsakovas neįsipareigoja nupirkti visų Darbų kiekių ar bet kokios jų dalies. Nurodytas Darbų kiekis gali būti keičiamas, neviršijant bendros Sutarties vertės.
   5. Medžiagų kaina turi būti įskaičiuota į tiekėjo siūlomus Darbų įkainius.
4. **SUTARTINIŲ ĮSIPAREIGOJIMŲ VYKDYMO VIETA**
   1. Jočionių g. 13, Vilnius. UAB Vilniaus kogeneracinė jėgainė.
5. **REIKALAVIMAI PIRKIMO OBJEKTUI**
   1. **Darbų užsakymų eiga:**
      1. Darbai bus perkami pagal poreikį ir tik pagal atskirus Užsakovo Užsakymus Sutarties galiojimo laikotarpiu.
      2. Užsakovas pateiks Rangovui Užsakymą, kuriame bus nuoroda užsakomų Darbų apimtis, Darbų atlikimo vieta, Darbų pavadinimas, Darbų vykdymo pradžia, pabaiga (Techninės specifikacijos priedas Nr. 2).
      3. Rangovas, gavęs Užsakymą, ne ilgiau kaip per 3 (tris) darbo dienas el. paštu turi patvirtinti, jog Užsakymą gavo.
      4. Rangovo Užsakymo patvirtinimas reiškia, jog Rangovas pilnai ir išsamiai susipažino su Užsakovo nurodytomis pageidaujamomis Darbų apimtimis ir visais su Darbais susijusiais dokumentais bei informacija, įvertino Darbams atlikti ir kitiems Sutartyje numatytiems įsipareigojimams vykdyti reikalingų Medžiagų kiekį ir Darbų apimtį, o taip pat visus su Darbais susijusius galimus sunkumus, rizikas ir pavojus bei svarbias aplinkybes.
      5. Gavęs Užsakymą Rangovas įsipareigoja atlikti visus Užsakyme nurodytus Darbus (tiek tuos darbus, kurie konkrečiai nurodyti Užsakyme, tiek kitus su Užsakymu tiesiogiai susijusius darbus, be kurių atlikimo Darbų rezultatu Užsakovas negalėtų naudotis pagal paskirtį).
      6. Sutarties galiojimo laikotarpiu Rangovas negali atsisakyti vykdyti Užsakovo pateikto Užsakymo. Šios nuostatos nesilaikymas laikomas esminiu Sutarties pažeidimu.
      7. Atsisakymu vykdyti Užsakovo pateiktą Užsakymą bus laikoma, jeigu Rangovas šioje Techninėje specifikacijoje nustatyta tvarka ir terminu (ilgiau kaip 3 (tris) darbo dienas el. paštu) nepateiks patvirtinimo apie gautą Užsakymą.
   2. **Darbų atlikimo tvarka:**
      1. Darbai atliekami pagal Lietuvos Respublikoje galiojančius standartus, normas ir taisykles. Darbams atlikti naudojamos Lietuvos Respublikoje ir ES sertifikuotos medžiagos, gaminiai ir konstrukcijos.
      2. Rangovas privalės atlikti Darbus naudodamasis savais ištekliais, infrastruktūra ir įranga, savo rizika ir lėšomis įsigydamas konstrukcijas, įrenginius, įtaisus, gaminius, medžiagas ir kitą įrangą, reikalingą Darbams atlikti.
      3. Užsakovas tik Darbų vykdymo pagal Sutartį tikslu ir tik esant galimybei sudarys sąlygas Rangovui neatlygintinai naudotis Užsakovo teritorijoje sumontuota stacionaria specializuota įranga, kuri nurodyta Techninės specifikacijos 9.3 punkte, jeigu tokia įranga bus sumontuota ir užsakovas duos sutikimą ja naudotis Rangovui.
      4. Rangovo įsipareigojimai:
         1. Rangovas vykdydamas Sutartyje numatytus darbus objekte bus atsakingas už darbų saugą.
         2. Rangovas, likus 5 (penkioms) darbo dienoms iki Darbų pradžios, užpildęs laisvos formos dokumentą, pateikia Užsakovui du sąrašus:
            1. laikinų leidimų, darbuotojų įėjimui, naudojamų mechanizmų įvažiavimui į Užsakovo teritoriją ir išvažiavimui sąrašą;
            2. darbuotojų, kurie vykdys Darbus ar kontroliuos Darbų eigą bei kokybę, sąrašą. Sąraše turi būti nurodyta darbuotojų kvalifikacija, pareigos, asmens kodas.
      5. Rangovo darbuotojai turi dėvėti specialius rūbus su Rangovo skiriamaisiais ženklais, o techninis darbuotojas turi nešioti ženklą, kuriame nurodyta pavardė ir pareigos.
      6. Rangovo darbuotojai turi laikytis Užsakovo vidaus darbo tvarkos taisyklių. Užsakovo teritorijoje rūkyti draudžiama, išskyrus tam tikslui skirtas ir pažymėtas vietas.
      7. Rangovas ne vėliau kaip prieš 3 (tris) darbo dienas iki Darbų pradžios Užsakovui pateikia laisvos formos raštišką paraišką savo elektros įrenginių prijungimui prie Užsakovo elektros tinklo, paraiškoje nurodo atsakingą asmenį už elektros ūkį.
      8. Rangovas, vykdydamas Darbus, pagal galiojančius Lietuvos Respublikos įstatymus ir norminius dokumentus turi užtikrinti saugias darbo sąlygas aptarnaujančiam personalui ir kitiems Užsakovo rangovams, vykdantiems darbus toje pačioje darbo zonoje.
      9. Rangovas savo lėšomis remontuoja savo įrankius, įrangą ir mechanizacijos priemones.
      10. Darbų vykdymo metu atsiradusias atliekas Rangovas šalina iš darbo vietos, palieka ją sutvarkytą kiekvienos darbo dienos pabaigoje. Atliekas Rangovas kaupia savo konteineriuose, juos pripildžius ir baigus darbus išveža utilizavimui su tam reikalingų leidimų apiforminimu. Rangovas turi užtikrinti, kad visos išvežamos užterštos atliekos (senos dangos valymui naudojamas skaldytas metalo abrazyvas ar kita frakcija, dažų tara ir kitos atliekos) bus nuvežtos utilizuoti į įmonę, turinčią teisę atlikti šią paslaugą. Rangovas privalo Užsakovui pateikti originalo pažymą apie atliekų utilizavimą.
      11. Rangovas savo lėšomis apsirūpina būtinomis apsaugos, higieninėmis ir priešgaisrinėmis priemonėmis.
      12. Rangovas privalės laikytis Užsakovo teritorijoje transporto judėjimo tvarkos.
   3. **Reikalavimai antikorozinės dangos įrengimui:**
      1. Antikorozinio padengimo darbai turi būti atliekami vadovaujantis LST EN ISO 12944 arba lygiaverčio standarto reikalavimais.
      2. Antikorozinis padengimas atliekamas lauke ir patalpose.

* Oro temperatūra, max/min - +30/-30 °C,
* Santykinė drėgmė, max/min - 50/100 %.
  + 1. Prieš pradedant rūdžių ir kitų teršalų pašalinimą, paviršiai turi būti nuriebaluoti.
    2. Metalo paviršiai turi būti paruošti pagal ISO 8501-1:1996 arba lygiaverčio standarto reikalavimus;
    3. Ruošiant paviršių iki Sa2½ švarumo klasės, turi būti laikomasi šiurkštumo reikalavimų pagal ISO 8503-4 arba lygiavertį standartą - šiurkštumas Rz nuo 45 µm iki 70 µm;
    4. Draudžiama vykdyti darbus, kai paviršius yra riebaluotas, šlapias, drėgnas, rasoja;
    5. Metalo paviršiaus temperatūra turi būti 3°C didesnė už rasos taško susidarymo temperatūrą;
    6. Aplinkos temperatūra turi būti ne žemesnė, nei dažų naudojimo apraše nurodyta žemiausia dangos džiūvimo ar kietėjimo temperatūra. Bendru atveju dažymo metu aplinkos temperatūra neturi būti ekstremali, t. y. žemesnė nei 5°C ir aukštesnė nei 40°C (5°C < T < 40°C);
    7. Dažymo metu naudojamų dažų temperatūra turi būti ne žemesnė kaip 15°C;
    8. Metalo valymui negalima naudoti riebalais, tepiomis priemaišomis ar minkštomis uolienomis užteršto abrazyvo.
    9. Suvirinimo siūlės ir kampai prieš kiekvieno sluoksnio mechanizuotą dažymą nudažomi teptuku;
    10. Paviršiaus paruošimą, atskirų sluoksnių padengimą Rangovas, prieš sekančios operacijos vykdymą priduoda Užsakovo atsakingam asmeniui. Apie paviršių paruošimą ir atskirų sluoksnių pridavimą Užsakovo atstovas informuojamas ne vėliau kaip prieš 1 (vieną) darbo dieną iki pridavimo.
    11. Dažų spalvinę gamą konkrečiai įrenginio grupei pateiks Užsakovas kartu su Užsakymu darbams.
    12. Vidinių talpų paviršiai valomi skaldytu plieno abrazyvu. Po nuvalymo paviršius turi būti patikrintas, nuo paviršiaus turi būti pašalinti bet kokie svetimkūniai, suvirinimo lašeliai, šlakas, nutekėjimai, suvirinimo siūlės, kur reikia užpildytos metalu.
    13. Išoriniai paviršiai valomi: smėliu arba skaldytu plieno abrazyvu, drėgnu abrazyviniu pūtimu, ar aukšto slėgio vandens aparatu. Po nuvalymo paviršius turi būti patikrintas, nuo paviršiaus turi būti pašalinta sena atstojusių dažų danga, bet kokie svetimkūniai, suvirinimo lašeliai, šlakas, nutekėjimai.
    14. Sausos antikorozinės dangos storiai turi atlikti paviršiaus šiurkštumo, dažų aprašymo techninių specifikacijų reikalavimus. Vykdant antikorozinės dangos remontą, turi būti apsaugoti nuo užteršimo šalia esantys įrenginiai ir statiniai.
    15. Darbų aukštyje vykdymui pastoliai ir kiti įtaisai turi būti statomi pagal tipinius projektus. Neinventorizuoti pastoliai – pagal individualų projektą.
    16. Pastolių statymas ar ardymas atliekamas pagal nurodymus.
    17. Rangovui nurodymus pastolių statymui ar ardymui išduoda Užsakovo atsakingi asmenys, kuriems Užsakovo įgaliotas asmuo tvarkomuoju dokumentu suteikė teisę išduoti nurodymus.
    18. Leidimus dirbti pagal nurodymus (pastolių statymui ar ardymui) įformina skyriaus, kuriame bus atliekami darbai, operatyvinis personalas.
    19. Pastoliai statomi ar ardomi tokia tvarka ir tokiu būdu, kad juos statantis darbuotojas būtų saugus. Reikia naudotis apsaugos priemonėmis, kad nekiltų kritimo pavojus.
    20. Pastoliai statomi vertikalia ir horizontalia kryptimis ant plokščio, tvirto pagrindo. Aukščio skirtumus galima išlyginti po pastolių kojomis (statramsčiu) pakišus papildomą atraminę plokštę.
    21. Jeigu pagrindas nėra pakankamai tvirtas, reikia dėti pagrindo plokštę, pavyzdžiui, storas lentas. Papildoma atraminė plokštė turi tvirtai gulėti ant pagrindo plokštės.
    22. Pastoliai turi būti tvirtai pritvirtinti prie pastato sienų ar konstrukcijų. Pastolius tvirtinti prie vamzdynų ir technologinių įrenginių draudžiama.
    23. Pastoliai turi turėti tvirtas kopėčias arba trapus žmonėms laipioti. Viršutinis kopėčių arba trapo galas turi būti pritvirtintas prie pastolių skersinio.
    24. Angos klojinyje nulipimo kopėčios turi būti aptvertos iš keturių pusių. Kopėčių pasvirimo kampas turi būti ne mažesnis kaip 60º horizontalios plokštumos atžvilgiu.
    25. Darbinis pastolių klojinys turi turėti ne siauresnę kaip 15 cm papėdės juostą.
    26. Sumontavus pastolius, būtina patikrinti: pastolių stabilumą, užtikrinančių atskirų elementų sujungimus ir tvirtinimus, statramsčių vertikalumą, pakloto, kopėčių ir aptvėrimų patikimumą, tvarkingumą, atskirų tvirtinimo elementų stiprumą.
    27. Aukštesnius nei 4 m pastolius leidžiama eksploatuoti, tik juos priėmus komisijai ir įforminus aktą.
    28. Rangovo statomi pastoliai, ant kurių dirbs šių įmonių darbuotojai, priimami šių įmonių paskirtos komisijos ir aktą tvirtina šių įmonių skirti darbuotojai.
    29. Iki 4 m aukščio pastoliai priimami darbų vadovo, kurio brigados darbuotojai dirbs ant pastolių įrašant į „Klotinių ir pastolių apžiūros ir priėmimo žurnalą“.
    30. Ant priimtų naudojimui pastolių darbų vadovas iškabina lentelę, kur nurodama pastolių priėmimo data ir leistina paklotų apkrova. Ant nepriimtų pastolių dirbti draudžiama.
    31. Jei šalia pastolių yra masinio žmonių judėjimo keliai, jie turi būti apsaugoti stogeliu, kad nekiltų pavojus žmonėms, o pastolių fasadas– uždengtas apsauginiu tinklu. Stogelį ir fasado uždangą įrengia brigada, statanti pastolius.
    32. Darbų aukštyje vykdymui statomi vertikalūs pastoliai:
        1. Vertikalių pastolių apimtis skaičiuojama dauginat aukštį (H) iš ilgio (L).
        2. Pastolių aukštis (H), tai atstumas nuo žemiausio pastolių taško iki viršutinio turėklo. Jeigu nustatyta, kad H mažiau nei 2 metrai, skaičiuojant priimama H = 2 m.
        3. Pastolių ilgis (L), tai atstumas tarp išorinių vertikalių detalių, žiūrint iš priekio. Jeigu nustatyta, kad L mažiau nei 2 metrai, skaičiuojant priimama L = 2 m.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**
   1. Planuojama (numatoma) Sutarties įsigaliojimo data 2020-09-01. Pažymėtina, kad ši data yra preliminari ir gali keistis.
   2. Rangovas perkamus Darbus turės atlikti Užsakyme nustatytais terminais. Darbų atlikimo terminas gali būti nuo 1 (vienos) val. iki 30 (trisdešimt) kalendorinių dienų. Nustatytas darbų atlikimo terminas gali būti pratęstas Sutartyje nustatyta tvarka.
   3. Terminas, per kurį Rangovas turi pateikti dokumentaciją apie atlikus darbus – 5 (penkios) darbo dienos nuo atliktų Darbų priėmimo – perdavimo akto pasirašymo.
   4. Terminas, per kurį Rangovas turi ištaisyti Darbų priėmimo metu nustatytus trūkumus – 5 (penkios) darbo dienos. Terminas gali būti pratęstas Sutartyje nustatyta tvarka.
   5. Rangovas, likus ne mažiau kaip 5 (penkioms) darbo dienoms iki Darbų pradžios pateikia Užsakovui du sąrašus, kaip nurodyta Techninės specifikacijos 5.2.4.2 punkte.
   6. Galutinį Užsakyme numatytų Darbų priėmimą atlieka Užsakovo įgalioti asmenys, dalyvaujant Rangovo atsakingam asmeniui.
   7. Darbai laikomi priimtais, jeigu jie tinkamai užbaigti ir nepastebėta defektų, trukdančių eksploatuoti  
      įrenginius.
   8. Atliktų darbų priėmimo-perdavimo aktas (Techninės specifikacijos priedas Nr. 3), pasirašomas dviem egzemplioriais, po vieną abiem šalims.
   9. Užsakovas turi teisę bet kuriuo metu darbo valandomis Rangovo patalpose tikrinti Darbų atlikimui naudojamų medžiagų ir darbų vykdymo kokybę. Jeigu Užsakovas dalyvauja, tikrinant dokumentaciją ir išbandant bei tikrinant įrenginius Rangovas nėra atleidžiamas nuo atsakomybės.
2. **KOKYBĖ IR TRŪKUMŲ ŠALINIMAS**
   1. Darbų kokybė turi atitikti Sutarties ir tokio pobūdžio Darbams taikomų teisės aktų reikalavimus.
   2. Darbai priimami šalims pasirašant Atliktų darbų perdavimo – priėmimo aktą.
   3. Darbų trūkumai šalinami Rangovo lėšomis visą Sutarties galiojimo laikotarpį, jei Sutartyje nenustatyta kitaip.
   4. Rangovo atliktiems Darbams turi būti suteiktas ne trumpesnis nei 24 (dvidešimt keturių) mėnesių garantinis terminas, skaičiuojant nuo Atliktų darbų priėmimo – perdavimo akto pasirašymo dienos. Rangovas turi teisę pirkime pasiūlyti ir ilgesnį negu 24 (dvidešimt keturių) mėnesių garantinį terminą.
   5. Garantinis laikotarpis numato, kad pažeidimai negali būti didesni kaip iki Ri2 surūdijimo laipsnio, kas liečia surūdijimą, pūslėtumą, atsisluoksniavimą ir sutrūkinėjimą pagal ISO 4628 arba lygiavertį standartą.
   6. Garantiniu laikotarpiu pastebėjus atliktų Darbų trūkumus, Užsakovas nedelsiant praneša apie tai Rangovui el. paštu, nurodytu Sutartyje. Rangovas įsipareigoja per 7 (septynias) darbo dienas nuo pranešimo gavimo dienos, pašalinti šiuos trūkumus savo sąskaita, jeigu šie trūkumai atsirado dėl Rangovo kaltės.
3. **SUTARTIES VYKDYMO METU PATEIKIAMA DOKUMENTACIJA**
   1. Baigus Darbus, Užsakovui turi būti pateikta tokia dokumentacija:
      1. Atliktų darbų perdavimo-priėmimo aktas;
      2. Dangos storio matavimo protokolas;
      3. Panaudotų medžiagų atitikties sertifikatai, kokybės pažymėjimai.
   2. Atliktų darbų dokumentacija turi būti pateikta lietuvių kalba (išimtinais atvejais, suderinus su Užsakovu, gali būti pateikta kita kalba).
4. **UŽSAKOVO SUTARTINIAI ĮSIPAREIGOJIMAI**
   1. Esant galimybei, Sutarties galiojimo laikotarpiu Užsakovas tik Darbų vykdymo pagal Sutartį tikslu sudarys galimybę Rangovui neatlygintinai naudotis šias ištekliais:
      1. Suspaustu oru;
      2. Techniniu vandeniu;
      3. Nestacionariose darbo vietose reikalinga elektros energija.
   2. Užsakovas įsipareigoja Rangovui Techninės specifikacijos 9.1 punkte nurodytus išteklius tiekti tokia pačia tvarka kaip ir savo reikmėms, tačiau Užsakovas negarantuoja, kad šių išteklių technologiniai parametrai bus pakankami Darbų vykdymui.
   3. Užsakovas tik Darbų vykdymo pagal Sutartį tikslu ir tik esant galimybei sudarys sąlygas Rangovui neatlygintinai naudotis šiomis paslaugomis ir įranga:
      1. Užsakovo turimais krovininiais liftais (tik Rangovo atestuotiems darbuotojams);
      2. Nuo žemės valdomais kėlimo įrenginiais, esančiais Užsakovo gamybinėse patalpose;
      3. Užsakovo turimais kėlimo kranais (tik Rangovo atestuotiems kėlimo kranų operatoriams);
      4. Kita specialia įranga.
5. **PRIEDAI**
   1. Techninės specifikacijos priedas Nr. 1 – Preliminarios Darbų apimtys;
   2. Techninės specifikacijos priedas Nr. 2 – Preliminari darbų užsakymo forma;
   3. Techninės specifikacijos priedas Nr. 3 – Atliktų darbų perdavimo – priėmimo akto forma.